Talba għall-maħfra tad-dnubiet Għanja tat-Telgħat. Minn qiegħ l-art insejjaħlek, Mulej: isma', Sidi, il-leħen tiegħi! Ħa jkunu widnejk miftuħa, jiena u nitolbok bil-ħniena. Jekk tal-ħtijiet int tagħti kas, Mulej, Sidi, min jista' jżomm sħiħ? Imma għandek hemm il-maħfra, biex hekk inqimuk fil-biża' tiegħek. Jien lill-Mulej nistenna, ruħi f'kelmtu tittama. Tistenna ruħi lil Sidi, aktar milli l-għassiesa s-sebħ. Aktar milli l-għassiesa s-sebħ, jistenna Iżrael lill-Mulej! Għax għand il-Mulej hemm it-tjieba, u l-fidwa għandu bil-kotra. Hu li jifdi lil Iżrael minn ħtijietu kollha.